# Referat

## Møte i fagskoleutvalget 18.03. 2014 kl. 09.00 – 15.00

**Til stede:**Fra utvalget: Jan Grund,Solfrid Lind, Ivar Lien, Bård Inge Thun, Jonny Pettersen, Malin Vangsnes, Helge Halvorsen, Marta Grongstad, Astrid Kristin Moen Sund, Trond Bergene, Kristin Vik, Johanne Marie Trovåg og Stein Kristiansen

Fra sekretariatet: Joakim Bakke, Grete Gåra Alvern, André Kristiansen, Olav Reiersen og Kristin Evensen

**Referent** (Kristin Evensen)

**Frafall:** Trude Tinnlund og Øystein Holmedal-Hagen

### Godkjenning av innkalling, dagsorden og referat for forrige møte

Godkjent .

### Orienteringer

Ved utvalgslederen og sekretariatet

* Det siste møtet i utvalget 6. november 2014 gjøres om til et todagersmøte og vil holdes på et egnet sted i nærheten av Oslo. Eksakt dato og sted bekjentgjøres i egen melding.
* Utvalgsleder og sekretariatsleder hadde møte med Østlandssamarbeidet 10. februar og redegjorde for utvalgets arbeid. Østlandssamarbeidet har gitt skriftlige innspill til utvalget.
* Oppdraget til NIFU om evaluering av hvordan fylkeskommunene har lagt til rette for fagskoletilbud og kostnadene ved fagskoledrift holder framdriften. Endelig rapport vil komme i mai.

### Prinsippdiskusjon A) Arbeidsbetingelser som et moment i fagskolens status/attraktivitet. Momenter i diskusjonen:

* Utvalget ønsker ikke å gå for langt inn i inntektspolitiske virkemidler i NOUen
* Utvalget mener det er riktigere å fokusere på de underliggende forholdene som ligger som forutsetninger for arbeidslivets verdsetting av skoleslaget som eks, kvalitet, relevans, kandidatundersøkelser etc.

B) Studiepoeng vs fagskolepoeng  
Konklusjon:  
Sekretariatet utarbeider et eget problemnotat til utvalgsmøtet 28. april.

### Gjennomgang av utkast til kapittel 2, 3, 5, 6, 7 og disposisjon for kap. 8

Sekretariatet noterte seg innspill fra utvalget og vil på neste utvalgsmøte legge fram reviderte utkast for kap 2 og 7, samt førsteutkast for kap 8.

### Innspill til viktige momenter til temaet Styring og finansiering

På slutten av møtet ble det avsatt tid til en første diskusjon om styring og finansiering av fagskolesektoren. Noen momenter som kom fram i diskusjonen :

* Drøfte nye kriterier for fordeling av midler
* Vurdere fagskolen som arena for grunnutdanning, videreutdanning og etterutdanning.
* Skal alle fagskoler med i et nytt finansieringssystem?
* Finansiering som virkemiddel for strukturendringer
* Hvordan påvirker nettbaserte studier finansieringsordningen? Heltids- og deltidsstudenter.
* Krav til utstyr
* Utviklingsmidler til fagskolen?